CELEX: 31983R1443
Language: el
Date: 1983-06-03 00:00:00
Title: Κανονισμός (ΕΟΚ) αριθ. 1443/83 της Επιτροπής της 3ης Ιουνίου 1983 περί καθορισμού της ενισχύσεως για το αποκορυφωμένο γάλα και το αποκορυφωμένο γάλα σε σκόνη που προορίζονται για τη διατροφή ζώων

Avis juridique important

|

31983R1443

Κανονισμός (ΕΟΚ) αριθ. 1443/83 της Επιτροπής της 3ης Ιουνίου 1983 περί καθορισμού της ενισχύσεως για το αποκορυφωμένο γάλα και το αποκορυφωμένο γάλα σε σκόνη που προορίζονται για τη διατροφή ζώων  

Επίσημη Εφημερίδα αριθ. L 146 της 04/06/1983 σ. 0015 - 0015

***** ΚΑΝΟΝΙΣΜΟΣ (ΕΟΚ) αριθ. 1443/83 ΤΗΣ ΕΠΙΤΡΟΠΗΣ  της 3ης Ιουνίου 1983  περί καθορισμού της ενισχύσεως για το αποκορυφωμένο γάλα και το αποκορυφωμένο γάλα σε σκόνη που προορίζονται για τη διατροφή ζώων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 10 παράγραφος 3,  Εκτιμώντας:  ότι το άρθρο 2α παράγραφος 1 του κανονισμού (ΕΟΚ) αριθ. 986/68 του Συμβουλίου της 15ης Ιουλίου 1968 περί θεσπίσεως των γενικών κανόνων σχετικά με τη χορήγηση των ενισχύσεων για το αποκορυφωμένο γάλα και το αποκορυφωμένο γάλα σε σκόνη που προορίζονται για τη διατροφή ζώων (3), όπως τροποποιήθηκε τελευταία από τον κανονισμό (ΕΟΚ) αριθ. 1187/82 (4), καθόρισε τα κριτήρια που διέπουν τον προσδιορισμό των ενισχύσεων αυτών· ότι η παράγραφος 3 του εν λόγω άρθρου προβλέπει την τήρηση ενός περιθωρίου για τον καθορισμό της ενισχύσεως για το αποκορυφωμένο γάλα σε σκόνη·  ότι η εφαρμογή των κανόνων αυτών στη σημερινή κατάσταση της αγοράς οδηγεί στον καθορισμό της ενισχύσεως για το αποκορυφωμένο γάλα και το αποκορυφωμένο γάλα σε σκόνη στο κάτωθι προσδιοριζόμενο ποσό·  ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διατύπωσε γνώμη εντός της προθεσμίας προθεσμία που τέθηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ενίσχυση που αναφέρεται στο άρθρο 10 του κανονισμού (ΕΟΚ) αριθ. 804/68 καθορίζεται σε 64,5 ECU ανά 100 χιλιόγραμμα, όσον αφορά το αποκορυφωμένο γάλα σε σκόνη, και σε 6,45 ECU ανά 100 χιλιόγραμμα, όσον αφορά το αποκορυφωμένο γάλα.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκων Κοινοτήτων  Εφαρμόζεται από την 1η Ιουνίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 3 Ιουνίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 140 της 20. 5. 1982, σ. 1.  (3) ΕΕ αριθ. L 169 της 18. 7. 1968, σ. 4.  (4) ΕΕ αριθ. L 140 της 20. 5. 1982, σ. 6.